Livre d'heures d'Étienne Chevalier
Livre d'heures d'Étienne Chevalier est vetus manuscriptus liber horarum, ab Ioanne Fouquet inter 1452 et 1460 confectum. Pleraque parte deletus, hodie modo 49 folia continet, in quibus 47 parvula sigilla manent, dispersa in octo diversis locis conservationis in Europa inque Civitatibus Foederatis Americae. Quorum foliorum quadriginta in museo Condaeo Cantiliaci expositi sunt (ms.71). Iussus a Stephano Chevalier(fr), arcario regis Caroli VII, liber a praeclarissimo Francogallico pictore saeculi XV, Ioanne Fouquet, ornatus est. Initiante saeculo XVIII, manuscripti miniaturae decisae sunt discreteque venditae sunt, relicto textu fere deleto. Totum opus, tametsi id minutim reconstituere difficile est, originales cyclos vitae Christi, Virginis et sanctorum includit, qui in aliis illius temporis manuscriptis raro inveniuntur. Quaeque imaguncula tabula constat, et Italica Batavicaque ornamenta adsimulat, etiamsi proprium Francogallicum modum ornandi inter artem Gothicam et Renascentiam ostendens. Paginae novas dispositiones praesentant et bonam dominationem geometriae praecipueque prospectus, quamquam is tunc vix natus esset, in compositione sua denotant. Praeterea, multa desinentis Medii Aevi aedificia topiaque, Lutetiensia vel aliunde, ibi magno realismo repraesentati sunt.